text: 8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 590 της 8/17 Ιουν. 1981 (ΦΕΚ Α΄ 152) Περί αδειών λειτουργίας πτηνοτροφείων και εκκολαπτηρίων παραγωγής ωών εκκολάψεως και νεοσσών πουλερικών ορνιθώνος. ΄Εχοντες υπόψη τας διατάξεις: 1.Του άρθρ. 2 του Νόμ. 945/1979 «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος». 2.Του άρθρ. 3 του Νόμ. 1104/80 «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών οργανωτικών θεμάτων». 3.Την υπ’ αριθ. 313/1981 γνωμοδότησιν του Συμβουλίου Επικρατείας, προτάσει των, Πρωθυπουργού, ως Υπουργού Συντονισμού και Υπουργού Γεωργίας, αποφασίζομεν: Άρθρ.1.-Δια του παρόντος Δ/τος σκοπείται η λήψις συμπληρωματικών μέτρων δια την εφαρμογήν των Κοινοτικών κανονισμών: α)Του Συμβουλίου ΕΟΚ. αριθ. 2782/1975 (ΕΕΝ.282/29.10.1975/1.11.1975). β)Της Επιτροπής ΕΟΚ. αριθ. 1868/1977 (ΕΕΝ. 209/29.7.1977/17.8.1977). Διακριτικός αριθμός πτηνοτροφείων -εκκολαπτηρίων Άρθρ.2.-1.Εις τας αδείας λειτουργίας των πτηνοτροφείων και εκκολαπτηρίων παραγωγής ωών εκκολάψεως και νεοσσών, περί ων το άρθρ. 7 του Π.Δ. 185/1973 «περί μέτρων βελτιώσεως της κτηνοτροφίας» αναγράφεται υποχρεωτικώς και ο διακριτικός αριθμός ο προβλεπόμενος υπό των άρθρ. 3 και 1 των κανονισμών ΕΟΚ, 2782/1975 και 1868/ 1977, αντιστοίχως, όστις αναλόγως του είδους της επιχειρήσεως κυμαίνεται μεταξύ των αριθμών: α)Δια τας επιχειρήσεις επιλογής από 1 έως 99. β)Δια τας επιχειρήσεις πολλαπλασιασμού από 100 έως και 499. γ)Δια τα εκκολαπτήρια από 500 έως και 999. 2.Προ του διακριτικού αριθμού, εκάστης των εν τη προηγουμένη παραγράφω αδειών τίθεται υποχρεωτικώς και η διακριτική δια την Ελλάδα ένδειξις «Ε». Χορήγησις - ανάκλησις διακριτικού αριθμού Άρθρ.3.-1.Δια την χορήγησιν του εν άρθρ. 2 διακριτικού αριθμού, η αρμοδία Δ/νσις Γεωργίας προς την οποίαν υποβάλλεται η αίτησις δια την χορήγησιν αδείας λειτουργίας των πτηνοτροφείων και εκκολαπτηρίων παραγωγής ωών εκκολάψεως και νεοσσών, μετά την διαπίστωσιν ότι συντρέχουν αι νόμιμοι προϋποθέσεις δια την χορήγησιν της αιτουμένης αδείας, απευθύνεται εις την Υπηρεσίαν Ζωϊκής Παραγωγής του Υπουργείου Γεωργίας, παρ’ ης χορηγείται ο αναγραφησόμενος επί της αδείας διακριτικός αριθμός. 2.Η Διεύθυνσις Γεωργίας κοινοποιεί αντίγραφον των εισηγήσει αυτής χορηγουμένων αδειών της προηγουμένης παραγράφου, εις την Υπηρεσίαν Ζωϊκής Παραγωγής του Υπουργείου Γεωργίας δια την εγγραφήν των εν λόγω επιχειρήσεων εις τα παρ’ αυτή τηρούμενα ειδικά μητρώα και εις την Κτηνιατρικήν Υπηρεσίαν του ιδίου Υπουργείου δι’ ιδίαν αυτής χρήσιν. 3.Η ως άνω άδεια λειτουργίας ανακαλείται μετά του διακριτικού αυτής αριθμού, δι’ αποφάσεως της χορηγησάσης ταύτην αρχής, κατόπιν εισηγήσεως της οικείας Δ/νσεως Γεωργίας, εις περίπτωσιν μη συμμορφώσεως της επιχειρήσεως προς τα υπό του παρόντος Δ/τος οριζόμενα ή κατόπιν εισηγήσεως της αρμοδίας κτηνιατρικής υπηρεσίας, εφ’ όσον πρόκειται δια παράβασιν κτηνιατρικών και υγειονομικών διατάξεων. 4.Η εν τη προηγουμένη παραγράφω ανακλητική απόφασις κοινοποιείται υποχρεωτικώς, εις την Υπηρεσίαν Ζωϊκής Παραγωγής του Υπουργείου Γεωργίας, ήτις ενημερώνει τα στοιχεία τα οποία περιέχουν τους διακριτικούς αριθμούς και διαγράφει την επιχείρησιν εκ των οικείων μητρώων και εις την Υπηρεσίαν Κτηνιατρικής του αυτού Υπουργείου. (Αντί για τη σελ. 698, 17(ζ) Σελ. 698,17(η) Τεύχος 1261 - Σελ. 21 Πτηνοτροφία 17.Θ.ο.8 Σήμανσις ωών εκκολάψεως. Άρθρ.4.-Η σήμανσις των ωών εκκολάψεως διενεργείται ατομικώς, ως ορίζουν τα άρθρ. 5 παρ. 1 και 2 παρ. 1 των κανονισμών Ε.Ο.Κ. 2782/1975 και 1868/1977 αντιστοίχως. Συγκέντρωσις στατιστικών στοιχείων Άρθρ.5.-1.Τα εκκολαπτήρια υποχρεούνται ν’ ανακοινώνουν καθ’ έκαστον μήνα τα στατιστικά στοιχεία τα οποία αναφέρονται εις το άρθρ. 9 του υπ’ αριθ. 2782/1975 κανονισμού της Ε.Ο.Κ. εις το Υπουργείον Γεωργίας δια της Δ/νσεως Γεωργίας εις τη δικαιοδοσίαν της οποίας υπάγονται ταύτα. 2.Τα εν τη προηγουμένη παραγράφω στατιστικά στοιχεία θεωρούνται εμπιστευτικά. Άρθρ.6.-1.Η εφαρμογή των διατάξεων του παρόντος Δ/τος ασκείται υπό της Υπηρεσίας Ζωϊκής Παραγωγής και των Περιφερειακών Υπηρεσιών και Διευθύνσεων Γεωργίας. 2.Ο έλεγχος των βιβλίων των εκκολαπτηρίων των υπό του άρθρ. 9 του κανονισμού της Ε.Ο.Κ. 2782/1975 προβλεπομένων και η χρησιμοποίησις των εν αυτοίς καταχωρουμένων στοιχείων διενεργείται υπό των εν τη προηγουμένη παραγράφω υπηρεσιών. 